|  |  |  |  |  |
| --- | --- | --- | --- | --- |
|   |  |  |  |  |
| Varhaiskasvatusyksikkö / toimipisteVy Suvi-Vilppula / Pk Vilppula / Pikku Stadila | Toimintakausi2019 -2020      |
| Osoite Vilppulantie 14, 00700 HKI |
| Puhelin09 31046611 | Sähköpostiosoitepk.vilppula@hel.fi      |
| Päivämäärä jolloin esiopetuksen toimintasuunnitelma on käsitelty ja hyväksytty28.10.2019      | Varhaiskasvatuksen aluepäällikön allekirjoitus ja nimenselvennysUlla Peitsaari      |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Esiopetusryhmä Tammet, jossa on 13 lasta (11 esikoululaista ja 2 viisivuotiasta) ja kolme kasvatushenkilökuntaan kuuluvaa (vo, vlh, veo 2 päivää viikossa) sekä avustaja. Esiopetusaika on kello 8.30 -12.30. Tammien ryhmä toimii tiiviissä yhteistyössä Stadin ammattiopiston ja Tuomien ryhmän (14 lasta) kanssa. Ryhmällä on oma kotiryhmätila, ruokailutila ja toinen ryhmätila sovittuina aikoina käytettävissä. Stadin ammattiopiston opiskelijat järjestävät tiettyinä päivinä Tammien ryhmällle musiikki-, kuvataide-, suomen kielen- ja liikuntatoimintaa koulun tiloissa. Joka toisen viikon perjantaina käytämme oppilaitoksen suurta salia liikuntaan. Päiväkoti sijaitsee Malmin keskustassa, joten monet palvelut (mm. Malmitalon kirjasto ja elokuvatarjonta, leikkipuistot, Longinoja, Malmin lentokenttä, jäähalli sekä Fallkulla) sijaitsevat kävelyetäisyydellä. Lisäksi liikenneyhteydet kauemmas ovat hyvät. Monenlaiset toimintaympäristöt tukevat toiminnan monipuolisuutta ja projektien laajentamismahdollisuuksia.Ryhmän toiminnan painopisteinä tällä toimintakaudella ovat yhteisöllisyys ja paikallisuus, suomen kieli, sosiaaliset- ja itsesäätelytaidot Esiopetuspäivä alkaa yhteisellä kokoontumisella, jossa tavataan ja huomioidaan jokainen tervehdyslaululla, katsellaan viikon ja päivän ohjelmaa ja tuodaan ideoita esiin. Tämän jälkeen on itse toimintaa, leikkiä ja ulkoilua, riippuen päivästä ja lapsen työskentelyn vaiheesta. Kahtena päivänä ryhmä retkeilee ja kahtena päivänä, toisen ryhmän retkipäivinä, on puolestaan mahdollisuus jakaa lapsia sisätiloissa pienryhmiin. Ryhmä ruokailee pääsääntöisesti kello 11.30, jonka jälkeen on lepoa ja rauhoittumista.Toiminnallisina työtapoina ryhmässä hyödynnetään vaihtelevia työskentelymetodeja: liikuntaa, kuvataidetta, musiikkia, tutkimista, kynätyöskentelyä. Yhteistyökumppaneiksi haetaan projektien ja muiden tarpeiden mukaan ensisijaisesti lähimpiä eri alojen toimijoita (esimerkkejä listattu yllä).  |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Tammien esiopetusryhmässä laaja-alaista oppimista harjoitetaan koko toimintavuoden painottamalla yhteistyö- ja itsesäätelytaitoja (erikokoiset ja –muotoiset pienryhmäkokoonpanot, toisen oikeuksien kunnioittaminen), lasten osallisuutta (kyselyt, äänestykset, ehdotukset, ideointi yhdessä), ongelmanratkaisutaitojen harjoittelua (ei valmiita vastauksia, kannustusta keskusteluihin, kyseenalaistaminen) sekä mahdollistamalla monipuolisia itseilmaisun mahdollisuuksia ( kädentaidot, lasten omat vahvuudet ja kiinnostuksen kohteet). Suomen kielen oppimista tuetaan esikoulupäivän kaikissa tilanteissa. |
| **Oppimiskokonaisuudet, teemat, projektit**Projektit ja teemat käynnistyvät usein lasten ideoista ja kysymyksistä, ajankohtaisista sekä yhteisöjä (Tammet, Malmin alue, koko Helsinki) koskettavista aiheista. Aikuinen laajentaa ja yhdistää lasten ideoita tarvittaessa koskemaan eri tiedon- ja taidonaloja. Lähiympäristöön tutustuminen – Ala-Malmi ja lasten kotipihat tutuiksi retkeillen.Liikennekasvatusta viikottain retkillä ja marraskuussa Lasten liikennekaupungissa.Luontoon ja luonnonilmiöihin tutustumista – vuodenajat, puut, kasvit, eläimet.Liikunta osana lapsen jokaista päivää – perusliikuntataodot, palloilu, yleisurheilu, talviurheiluNumero-, muoto- ja kirjainpajat – oppimispelejä, leikkejä ja pieniä tehtäviä.Monilukutaitoa - kuvien ja logojen tunnistamista, sadutusta. Lastenkirjallisuuden helmiä – kirjastovierailut, satudiplomin suorittaminen esikoulussa.Hyvä vuorovaikutus ryhmässä – hyvä kaveruus ja oma vastuu ryhmän jäsenenä. |
| **Toiminnan dokumentointi ja arviointi** Esikouluvuodenaikana kerätään lasten tehtäviä ja omia tuotoksia (kädentöitä, tutkimuksia, piirustuksia), jotka annetaan keväällä kotiin. Lasten töitä laitetaan esille toisten lasten ja vanhempien nähtäväksi. Ryhmän toimintaa valokuvataan ja kuvia laitetaan nähtäville. Retkistä laitetaan myös esitteitä ja lasten kommentteja esille.Toiminnan arviointi on päivittäistä keskustelua lasten ja huoltajien kanssa sekä tiimin aikuisten välillä. Lasten kanssa harjoitellaan myös itsearviointia. Päivittäisten keskustelujen lisäksi viikkottainen tiimipalaveri ja yksikön johtajan kanssa käydyt keskustelut ovat tärkeitä arvioinnin hetkiä.  |
| **Huoltajien osallisuus** Huoltajilta on jo kyselty (vanhempainilta) ja kysellään uudestaan (päivittäiset tapaamiset) ideoita, toiveita ja mahdollisuuksia yhteistoiminnan ja projektiemme suhteen. Syventävät ja henkilökohtaisemmat leops –keskustelut ovat hyvä mahdollisuus päästä kuulemaan ja kysymään vanhempien näkemyksiä.vanhemmille tidotetaan viikottain toiminnasta ilmoitustaululla ja kirjeillä kotiin |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Tammien ryhmässä korostamme positiivista palautetta, pyrimme positiivisen minäkuvan ja oppimiskokemusten muodostumiseen, kannustamme sekä autamme toisiamme. Ryhmässämme on myös selkeät rajat ja seuraamukset ovat sovittu ja tiedossa etukäteen kaikilla. Harjoittelemme ottamaan vastuuta itsestämme ja ryhmästämme. Konfliktit ja ristiriitatilanteet ovat arvokkaita oppimisen paikkoja, joita käymme läpi yhdessä. Eristämistä ja negatiivista leimaamista pahantekijäksi vältetään. Jokaisella on ominaispiirteitä, mutta yhteistä on vielä enemmän. Ryhmän tasa-arvoisuus näkyy tasapuolisuuden vaatimuksessa; huomiota ei saa varastaa, jokaisella on oma hetkensä tuoda itseään esiin. Temperamentit ja persoonallisuuksien vaihtelu on luonnollista ja erilaisuus on sallittua, kaikilla on oikeus tutustua itseensä ja olla oma itsensä |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**Ryhmässämme on runsaasti lapsia, joilla on kaksi- tai kolmikielistä taustaa. Usealla suomi on toisena kielenä.Joillakin suomea äidinkielenäänkin puhuvilla lapsilla on myös monikulttuurista taustaa. Ryhmämme on siis kulttuuririkas ja kansainvälinen. Vanhempien kanssa keskustelemme päivittäisissä tapaamisissa lapsen äidinkielen tilanteesta. Jos äidinkieli on joku muu kuin suomi, kannustamme perheitä pitämään huolen äidinkielen taidoista. Tammissa keskitymme ohjeiden ja keskustelutilanteiden selkeyteen, käytämme kuvia tukena (kiinteät kuvat seinällä sekä aikuisella tilannekohtaiset kuvat), tekemisten sanoittamiseen, synonyymien ja samankaltaisten sanojen käsittelemiseen, lorutteluun, lauluihin, satujen kuuntelemiseen sekä kuullun ymmärtämiseen (keskustelut luetuista tarinoista ja annetuista tehtävista). Otamme eri kulttuuritaustat rikkautena ja taitoina. Lapset osaavat itse kertoa omista taustoistaan parhaiten ja ryhmän kasvattajat voivat tukea tietoja hakemalla lasten esiin tuomaa. Harjoittelemme esimerkiksi sanomaan tärkeimpiä fraaseja (tervehdykset, kiittämiset) lasten osaamilla eri kielillä.  |
| **Perusopetukseen valmistavan opetuksen järjestelyt esiopetuksessa** |
| **Yleistä, tehostettua ja erityistä tukea saavien lasten esiopetuksen järjestelyt**Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.Yksilölliset tehostetun ja erityisen tuen suunnitelmat tehdään lapsikohtaisten tarpeiden mukaan yhteistyössä tukivien ja kuntouttavien tahojen kanssa.Lähtökohtana pidämme, että Tammet työskentelevät mahdollisimman paljon yhdessä. Yksilöllinen tuki on ryhmässämme saatavilla miltei joka tilanteessa ja kasvatushenkilöstö on tietoinen lasten tuen tarpeista. Aina tilanteen vaatiessa toiminta järjestetään niin, että yksilöllisempää tukea pystytään antamaan (henkilökohtainen tuki, pienempi ryhmä).  |
| **Moniammatillinen arviontikeskustelu** Kiertävä varhaiskasvatuksen opettaja Päivi Tuunainen, päiväkodin johtaja Merja Pekonmaa, varhaiskasvatuksen erityisopettaja Heljä Junkkari ja varhaiskasvatuksen opettaja Tiina JokinenKielikonsultaatio, jossa mukana S2 -opettaja Tiina Haaraoja ja vo Tiina Jokinen | Keskustelun päivämäärä11.10.2019 23.10.2019 |
| **Esiopetuksen ja perusopetuksen välinen yhteistyö** (Yhdessä oppimisen suunnitelma)Liite | Suunnitelman päivämäärä28.9.2019 |
| **Koululaisten aamu- ja iltapäivätoiminta ja muut yhteistyötahot** Hietakummun peruskoulu, leikkipuisto Filpus, Malmin seurakunta, Malmitalo, neuvola, puheterapiapalvelut, tulkkipalvelut, esiopetuksen kuraattori |
|  |